62020CO0574_INF
Euroopa Kohtu (seitsmes koda) 13. jaanuari 2023. aasta määrus –Finanzamt Österreich
(kohtuasi C‑574/20) (
1
)
Eelotsusetaotlus – Euroopa Kohtu kodukorra artikli 53 lõige 2 ja artikkel 99 – Sotsiaalkindlustus – Perehüvitised – Kohandamine vastavalt hindadele – Vastus eelotsuse küsimusele, mille võib selgelt tuletada Euroopa Kohtu praktikast – Seose puudumine eelotsuse küsimuse ja põhikohtuasja vahel – Ilmselgelt vastuvõetamatu küsimus
1.
Sotsiaalkindlustus – Võõrtöötajad – Perehüvitised – Töötaja, kelle suhtes kehtivad liikmesriigi õigusaktid – Teises liikmesriigis elavad pereliikmed – Keeld kohandada perehüvitisi ostujõuga hüvitise saaja laste elukohariigis – Määruse nr 88/2004 artikli 7 kehtivuse hindamine, lähtudes ELTL artiklist 45 – Kehtivus
(ELTL artikkel 45; Euroopa Parlamendi ja nõukogu määrus nr 883/2004, artiklid 7 ja 67)
(vt punktid 32–38 ja resolutsiooni punkt 1)
2.
Eelotsuse küsimused – Vastuvõetavus – Vajadus esitada Euroopa Kohtule faktilise ja õigusliku raamistiku kohta piisavaid täpsustusi – Nende põhjuste märkimine, miks eelotsuse küsimustele vastamine on vajalik
(ELTL artikkel 267; Euroopa Kohtu kodukord, artikli 53 lõige 2 ja artikkel 94)
(vt punktid 42–51 ja resolutsiooni punkt 2)
Resolutsioon
1.
Esimese eelotsuse küsimuse analüüsi käigus ei ilmnenud ühtegi asjaolu, mis võiks mõjutada Euroopa Parlamendi ja nõukogu 29. aprilli 2004. aasta määruse (EÜ) nr 883/2004 sotsiaalkindlustussüsteemide koordineerimise kohta, mida on muudetud Euroopa Parlamendi ja nõukogu 22. mai 2012. aasta määrusega (EL) nr 465/2012, artikli 7 kehtivus, lähtudes ELTL artiklist 45.
2.
Bundesfinanzgerichti (Austria föderaalne maksukohus) esitatud teine küsimus on ilmselgelt vastuvõetamatu.
(
1
)	ELT C 35, 1.2.2021.